钦定古今图书集成/方舆汇编/职方典/第1238卷 > 《蒙公堤记》杨志礼
## 钦定古今图书集成/方舆汇编/职方典/第1238卷 > 《蒙公堤记》杨志礼

夫堤曷为乎蒙公称也？识作堤者，蒙公事，德蒙公之
惠，故以蒙公称焉，示不忘也。若苏堤然，苏公之官于
杭也，钱塘有堤，官于徐也，汴河有堤，二者咸以苏公
名德而思之，故名以识之也。《斯命堤意》也，夫堤胡为
乎作也？武城之南，环而流者济也；济之南岸，比而居
者民也。岸居须堤，乃罔水虞，堤不可已者矧？通衢贵
“广，往来必由向固屹而崇，坦而正轨也。”江流涨𤁻，洪
涛波啮，日损月圮，积岁久矣。居岌于阽，行艰于步，民
修则力弗齐，官修则政靡暇，下民怀咨，弗敢请也旧
矣。壬戌之夏，二守蒙公以职方郎左迁于武。自粤来，
经政馀，登眺览胜，宝方于是见而悯马。乃捐俸赎，鸠
僝工，辇石运锸，筑甃并举，即居受分饷其匠役。三月
而堤成，翼然若驰，屹然若立，整然若堂，斋既完且固。
于是居者庆于家曰：“奠我也。”行者歌于涂曰：“坦我也。”
咸啧啧然称之曰惠，而不知为政，盖讥之也。蒙公兹
役也，岂惟杠梁之等已哉？厥利溥矣。然以是而惠之，
是限之也，非知公者也。蒙君之居武也，襟度潇洒，脱
略世故，事若不经意，而立可取办，盖倜傥不羁，雄才
远驭者欤？说者谓风流雅致可追苏公，而德业良未
涯也。公讳大赉，字锡善，山泉其别号也。世粤之宾州
人，登嘉靖庚戌进士，历两京部司，所至著清誉，扬直
声，惠政在武当有记之者，兹不尽述也。作《蒙公堤记》。